Aksel Smith

Denne artikkelen handler om Aksel Smith, bror til J.O. Smith. For Aksel Johan Smith, J.O. Smiths sønn, se dette.
Aksel Smith (født 1881 i Kristiansand, død 18. januar 1919 i Drøbak) var norsk tannlege og en av pionérene i trossamfunnet Brunstad Christian Church. Han var broren til grunnleggeren, Johan O. Smith, og i bokverket Johan Oscar Smiths etterlatte brev er svært mange av brevene sendt til Aksel. Han var en sterk pådriver for at menigheten skulle opprette et eget menighetsblad, noe som ble realisert i 1912, med bladet Skjulte Skatter (den første tiden het det «Skjulte Skatte»). Som tannlege hadde han mulighet til å bruke av egne midler for å drifte bladet. Han var kjent for å være svært gavmild og for å gi bort mer enn han tjente. Han var en aktiv skribent frem til han i 1919 døde av spanskesyken, bare 38 år gammel.

Referanser 

Norske pastorer og predikanter i Brunstad Christian Church
Norske oppbyggelsesforfattere
Norske salmediktere
Tannleger
Personer fra Kristiansand kommune
Fødselsdato ikke oppgitt